Diari Oficial de la Generalitat Valenciana


Sumari del DOGV 4735, del 20-04-2004 (2004/3165)

RESOLUCIÓ de 23 de març de 2004, del director general d'Ensenyament de la Conselleria de Cultura, Educació i Esport, per la qual es dóna compliment al que disposa la sentència dictada pel Tribunal Superior de Justícia de la Comunitat Valenciana. Sala Contenciosa Administrativa, Secció tercera, en el recurs 102/2001 promogut per Trinidad Chilet Silvestre i Mª Amparo Jacinto Llorens.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4735

Data del DOGV
:   20-04-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/3165


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 23 de març de 2004, del director general d'Ensenyament de la Conselleria de Cultura, Educació i Esport, per la qual es dóna compliment al que disposa la sentència dictada pel Tribunal Superior de Justícia de la Comunitat Valenciana. Sala Contenciosa Administrativa, Secció tercera, en el recurs 102/2001 promogut per Trinidad Chilet Silvestre i Mª Amparo Jacinto Llorens. [2004/E3165]
  
El Tribunal Superior de Justícia de la Comunitat Valenciana, Sala Contenciosa Administrativa, Secció tercera, amb data 8 d'octubre de 2003, pronuncià la sentència 102/2001 al recurs contenciós administratiu promogut per Trinidad Chilet Silvestre i Mª Amparo Jacinto Llorens contra resolucions de la Conselleria de Cultura, Educació i Esport, de la Generalitat Valenciana, de 9 de novembre de 2000 i de la Direcció General d'Ordenació i Innovació Educativa i Política Lingüística, de 21 de juliol de 2000.
  
D'acord amb dita sentència es procedix a consultar l'acta remesa per la Federació de Treballadors de l'Ensenyament, FETE.UGT-PV, i es comprova que existixen dos documents el contingut dels quals són actes: el primer presentat en la Conselleria de Cultura i Educació, el 29 de maig de 2001, amb número de registre d'entrada 40548, conté una acta firmada pels professors que impartiren el curs, consta d'un foli i en el seu contingut no figuren els noms de Chilet i Jacinto. El segon document presentant a la mateixa conselleria, el dia 7 de maig de 2002, amb número de registre d'entrada 31735, consta de dos folis, el primer correspon a l'acta presentada el 29 de maig de 2001 i en el segon figura un llistat de cinc noms entre els quals es troben Trinidad Chilet Silvestre i Mª Amparo Jacinto Llorens, ambdos amb la qualificació d'aptes.
  
Per tot això, resolc:
  
Incloure Trinidad Chilet Silvestre i Mª Amparo Jacinto Llorens en la relació de persones admeses per a realitzar el curs segons la resolució de 02.07.2000 de la Direcció General d'Ordenació i Innovació Educativa i Política Lingüística per la qual s'autoritza la Federació de Treballadors de l'Ensenyament, FETE.UGT-PV, a convocar un curs d'habilitació per professionals del primer cicle de l'Educació Infantil.
  
Incloure en la relació dels professionals que han obtés la qualificació d'aptes del curs esmentat Trinidad Chilet Silvestre i Mª Amparo Jacinto Llorens.
  
Contra la present resolució que no esgota la via administrativa es podrà presentar recurs d'alçada davant del conseller de Cultura, Educació i Esport en el termini d'un mes, des de la seua notificació en base al que establixen els articles 107, 114 i 115, de la Llei de Règim Jurídic de les Administracions Públiques i del Procediment Administratiu Comú. No obstant això, podrà presentar-se quasevol altre recurs que s'estime oportú.